Preĝejo Sankta Mesrop Maŝtoc

250px | thumb | dekstre|Preĝejo de sankta Mesrop Maŝtoc.
250px | thumb |Tombo de Mesrop Maŝtoc.
**Preĝejo Sankta Mesrop Maŝtoc** (armene: **Սուրբ Մեսրոպ Մաշտոց եկեղեցի**) estas preĝejo apartenanta al la Armena Apostola Eklezio situanta en Oŝakan, vilaĝo proksime al Aŝtarako, provinco Aragacotno, Armenio. La preĝejo enhavas la tombon de Mesrop Maŝtoc, la inventinto de la armena alfabeto. Ĝi estas unu el la plej konataj preĝejoj de Armenio Pilgrimantoj vizitas la preĝejon dum la Festo de la Sanktaj Tradukistoj en oktobro.

Maŝtoc estis entombigita en la loĝloko en 440, kie tombo-preĝejo estis konstruita tri jarojn poste. La nuna preĝejo datiĝas de 1873–1879, kiam tute nova konstruaĵo estis konstruita sur la tombo de Maŝtoc, situanta sub la altaro. Ĝi estas la sidejo de la Diocezo de Aragacotn ekde 1996.

## Frua historio 
Laŭ Moseo de Ĥoreno, kiam Mesrop Maŝtoc mortis en 440, tri ebloj estis diskutitaj por lia tombo: lia naskiĝloko Taron; Goghtn, kie li komencis sian misian laboron; kaj apud la tomboj de aliaj sanktuloj en Eĉmiadzin, la tiama ĉefurbo de Armenio kaj sidejo de la Katolikoso. Lia korpo estis eventuale portita de Hmajeak Mamikonjan, armea komandanto kaj la frato de Vardan Mamikonjan, kaj Vahan Amatuni, la pers-nomumita *hazarapeto * de Armenio (ĉefo pri financoj), al Oŝakan, la denaska vilaĝo de ĉi-lasta

Oni ne multe scias pri la historio de la loko ĝis la moderna periodo. Aĝarian skribis ke la plej frua surskribo sur la muroj de la kirko devenas de 1286. Ĝin lasis Sahmadin, riĉa armeno, kiu ŝajne renovigis la preĝejon. Tamen la surskribo nun estas konsiderata kiel perdita. En la frua 19-a jarcento, Hovhannes Ŝahĥatunianc registris kvin surskribojn ĉe la kirko, kvar el kiuj estis datitaj 1285-1955. Oni kredas, ke la surskriboj perdiĝis dum la rekonstruo de la 1870-aj jaroj..

La 17-a-jarcenta historiisto Arakel de Tabrizo skribis, ke la tegmento de la "templo-maŭzoleo" tute disfalis kaj ke nur la ĉefa altaro ankoraŭ ekzistas. Rekonstruaj laboroj komenciĝis printempe 1873 kaj finiĝis en 1879

La kirko spertis ampleksan renovigon en la 1960-aj jaroj, dum la regado de la katolikoso Vazgen la 1-a, per la financa subteno de la frato Hajk kaj Torgom Ghazarosjan de Milano, Italio, originale de Jerznka. Monumento prezentanta la originalajn 36 literojn de la armena alfabeto, kiel kreite de Maŝtoc, en la stilo de *erkatagir*, estis starigita proksime de la enirejo al la tombo de Maŝtoĉ. Ĝi estis projektita de Baghdasar Arzumanjan. La planko de la preĝejo estis kovrita per bazaltaj kaheloj. Muro kun longo de 310 metroj estis konstruita ĉirkaŭ la kirko en tofo. Trinkfontano projektita de Rafael Israeljan estis starigita ĉe la preĝeja korto en 1964.

La ĉirkaŭa regiono de la preĝejo estis renovigita en 2000 de Ĝivan Kobojan, armena usona filantropo.

En aŭgusto 2012 arkeologo Frina Babajan malkovris restaĵojn de la 5-a-jarcenta strukturo proksime de la fundamentoj de la sonorilturo.

## Freskoj 
eta|Ĉefa fresko de la preĝejo
La interno de la preĝejo estis kovrita per freskoj de Hovhannes Minasjan kaj Henrik Mamjan en 1961–1964. Ili kreis la monumentan freskon *Gloron al Armenaj literoj kaj literaturo* («Փառք հայ գրի և դպրության»), kiu prezentas la inventon de la armena alfabeto.

## Dpratun 
eta|Drpatun.
Lernejo estis establita plej proksime al la kirko en 1913. Ĝi funkciis kiel publika lernejo dum la sovetia periodo. La konstruaĵo estis renovigita en 1996-1997 per la financa subteno de Ĝivan Kobojan, armena usona filantropo, kaj estis remalfermita la 18-an de oktobro 1998. Ĝi funkcias kiel dpratun (դպրատուն), scienca kaj eduka centro, dediĉita al Maŝtoc kaj la armena alfabeto.

## Galerio 

dosiero:Preĝejo_Sankta_Mesrop_Maŝtoc.jpg|Preĝejo Sankta Mesrob Maŝtoc
File:Katedralo de Oŝakan kaj ĥaĉkaro.jpg|Preĝejo kun ĥaĉkaro
File:Statuo al Maŝtoc, Oŝakan.jpg|Statuo de Mesrop Maŝtoc
File:Katedralo kaj dpratun, Oshakan.jpg|Preĝejo kaj *drpatun*.
File:Pordo de la Katedralo Maŝtoc.jpg|Pordo de la preĝejo

## Bibliografio 
* 
* 
* 
* 
* Ս. Մեսրոպ Մաշտոցի տոնը Օշականի մեջ, 1952 

## Piednotoj 
Kategorio:Kristanaj preĝejoj en Armenio
Kategorio:Religiaj konstruaĵoj finitaj en 1870-1879
Kategorio:Konstruaĵoj finitaj en 1879